اعترف اول مره ذقت الملوخية قدموها مع خبز محمص ودياي مشوي ورز بشعريه مصري بالبداية ما عجبتني بس بعدين تولعت فيها…امي الله يرحمها كانت تسويها بطريقه انها بعد ما تسلق الدياي وتسحبه وترده بالملوخيه يطبخ وطعمه الذ من وجهه نظري خاصه اذا كانت الملوخيه فرش
هالمره استخدمت المجمد …وعاده استخدم ماركه مونتانا او الاهرام
اذا ما تبونها مع دياي تقدرون تستخدمون مكعبات ماجي
انا احبها حامضه فاقدمها مع ليمون معصور على جنب وخبز محمص
المقادير:
كوبين ماي سلق الدياي ( تقدرون ترجعون حق طريقه سلق الدياي هني ) + ممكن اضافه الدياي المسحب للمولوخيه ( الدياي يكون مسلوق بهيل وورق غار وفلفل اسود ومستكه ودارسين وكمون )
نص بصله شرايح تقريبا ( مو ضروريه بس احب طعمها مع الملوخيه )
4-5 فصوص ثوم شرايح
قفشه صغيره ثوم مهروس
نص شده كزبره ( تقريبا حجم خمطه )
ملح
كزبره بودر
زيت نباتي
كيس او 2 ملوخيه على حسب درجه الكثافه اللي تحبونها
الطريقه:
نحمس البصل مع الثوم الشرايح تحمير خفيف وبعدين نضيف ماي سلق الدياي مع الملح ونخليها تفور واول ما تغلي نوطي النار و نضيف الملوخيه ونتركهاعلى نار واطيه مع التحريك المستمر ليما تسخن من غير غليان
نسوي تقليه من الثوم والكزبره ( او الكزبره البودر والمفضل طحنها فرش ) ونطشها فوق الملوخيه ونتركها اقل من دقيقه بجدر مكشوف وبعدين نقدمها وبالعافيه
Advertisements